# E E L N Õ U

## NARVA LINNAVALITSUS

#### K O R R A L D U S

Narva … .01.2021. a nr \_\_\_\_\_ - k

**Narva Linnavalitsuse linnavarakomisjoni**

**koosseisu kinnitamine**

**§ 1. Asjaolud ja menetluse käik**

Narva Linnavalitsuse 26.01.2020. a korraldusega nr 56-k kinnitati Narva Linnavalitsuse linnavarakomisjoni koosseis. Komisjoni põhiülesandeks on Narva linnale kuuluva varaga seotud toimingute koordineerimine.

Narva Linnavolikogu 30.12.2020. a otsusega nr 61 valiti Katri Raik Narva linnapeaks.

Narva Linnavolikogu 11.01.2021.a otsusega nr 3 määrati Sergei Gorlatš Narva abilinnapea ametikohale.

Narva linnasekretär on suuliselt avaldanud soovi komisjoni koosseisust lahkuda.

Samuti on otstarbekas määrata Narva Linnavalitsuse Linnamajandusameti varade osakonna vanemspetsialisti Natalja Maslennikova asemel Narva Linna Arenduse ja Ökonoomika Ameti raamatupidamise- ja finantsteenistuse juhataja Natalja Smelova.

Eeltoodust tulenevalt tuleb muuta Narva Linnavalitsuse linnavarakomisjoni koosseisu.

**§ 2. Õiguslikud alused**

Narva Linnavalitsuse 12.07.2006 määruse nr 936 „Narva Linnavalitsuse linnavarakomisjoni põhimäärus“ (edaspidi ka *Linnavarakomisjoni põhimäärus*) § 6 kohaselt kinnitab komisjoni koosseisu linnavalitsus.

Linnavarakomisjoni põhimääruse § 5 kohaselt komisjoni esimehe ja aseesimehe määrab korraldusega linnavalitsus linnavalitsuse liikmetest.

**§ 3. Otsus**

Kinnitada linnavarakomisjon järgmises koosseisus:

komisjoni esimees Katri Raik, Narva linnapea;

komisjoni aseesimees Sergei Gorlatš, Narva abilinnapea;

komisjoni liikmed Jelena Skulatšova, Narva Linnavalitsuse Linnamajandusameti direktor;

Tatjana Stolfat, Narva Linnavolikogu esimees;

Jelena Golubeva, Narva Linnavalitsuse Rahandusameti direktor;

Kaie Enno, Narva Linnavalitsuse Arhitektuuri- ja Linnaplaneerimise Ameti direktor;

Natalja Šibalova, Narva Linnavalitsuse Linnamajandusameti varade osakonna juhataja;

Natalja Smelova, Narva Linna Arenduse ja Ökonoomika Ameti raamatupidamise- ja finantsteenistuse juhataja.

**§ 4. Rakendussätted**

4.1. Korraldus jõustub seadusega sätestatud korras.

4.2. Tunnistada kehtetuks Narva Linnavalitsuse 26.01.2020 korraldus nr 56-k ,,Narva Linnavalitsuse linnavarakomisjoni koosseisu kinnitamine".

4.3. Narva Linnakantseleil teha korraldus asjaosalistele teatavaks.

4.4. Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavaks tegemisest.

Katri Raik

linnapea Üllar Kaljuste

linnasekretär